பினகோல்

பினகோல் (Pinacol) என்பது  C6H14O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். வெண்மை நிறத்தில் ஒரு திண்மப் பொருளாக பினகோல் காணப்படுகிறது. விசினல் எனப்படும் அண்டை கார்பன் அணுக்களில் ஐதராக்சில் குழுக்களைக் கொண்டிருக்கும் ஒரு டையால் என்றும் பினகோல் கருதப்படுகிறது.

தயாரிப்பு
அசிட்டோனிலிருந்து பினகோல் இணைப்பு கரிம வினையின் மூலம் பினகோல் தயாரிக்கப்படுகிறது.:

550px

வினைகள்
ஒரு விசினல்-டையாலாக பினகோல் மறுசீரமைப்பு வினை மூலம் இதை பினாகோலோனுக்கு மறுசீரமைக்க முடியும். எடுத்துக்காட்டாக கந்தக அமிலத்துடன் சேர்த்து சூடாக்குவதன் மூலம் இச்சீரமைப்பு வினை நிகழ்கிறது.:

550px

போரேன் மற்றும் போரான் முக்குளோரைடுடன் சேர்த்து பினகோலைப் பயன்படுத்தலாம். பினகோல்போரேன், பிசு(பினகோலேட்டோ)இருபோரேன் உள்ளிட்ட செயற்கை இடைநிலை வேதிப்பொருள்களை தயாரிக்க பினகோல் பயனாகிறது.

மேற்கோள்கள்

பகுப்பு:ஆல்க்கேன்டையால்கள்
பகுப்பு:விசினல் டையால்கள்